b'\n_START_ARTICLE_\nAlaston singulariteetti\n_START_PARAGRAPH_\nAlaston singulariteetti on astrofysiikassa termi, jolla tarkoitetaan singulariteettia ilman tapahtumahorisonttia. Normaalisti mustalla aukolla on yksi tai kaksi tapahtumahorisonttia. Ensimm\xc3\xa4inen, sisempi tapahtumahorisontti, on raja, jonka sis\xc3\xa4puolella pakonopeus ylitt\xc3\xa4\xc3\xa4 valon nopeuden. Ulompi tapahtumahorisontti on niin sanottu station\xc3\xa4\xc3\xa4risyysraja, jonka sis\xc3\xa4puolella kaikki aine on jatkuvassa py\xc3\xb6rimisliikkeess\xc3\xa4. Tapahtumahorisonttien v\xc3\xa4liin j\xc3\xa4\xc3\xa4v\xc3\xa4\xc3\xa4 aluetta kutsutaan ergosf\xc3\xa4\xc3\xa4riksi._NEWLINE_"Schwarzschildin aukolla" on vain tapahtumahorisontti ja singulariteetti. Schwarzschildin aukko on py\xc3\xb6rim\xc3\xa4t\xc3\xb6n. Mutta jos musta aukko py\xc3\xb6rii tai sill\xc3\xa4 on s\xc3\xa4hk\xc3\xb6varaus, syntyy my\xc3\xb6s sisempi tapahtumahorisontti. Jos s\xc3\xa4hk\xc3\xb6varaus tai py\xc3\xb6rimisnopeus on tarpeeksi suuri, tapahtumahorisontit siirtyv\xc3\xa4t toisiaan kohti. Teoriassa voi siis olla mahdollista, ett\xc3\xa4 tapahtumahorisontit kohtaavat, jolloin mustan aukon n\xc3\xa4kym\xc3\xa4t\xc3\xb6n "vaippa" katoaa ja singulariteetti tulee n\xc3\xa4kyviin. Todenn\xc3\xa4k\xc3\xb6isesti mustan aukon s\xc3\xa4hk\xc3\xb6varaus ei voi olla n\xc3\xa4in suuri, mutta riitt\xc3\xa4v\xc3\xa4n kova py\xc3\xb6rimisnopeus on mahdollinen._NEWLINE_Yht\xc3\xa4\xc3\xa4n alastonta singulariteettia ei ole havaittu.'